O‘zbekistonda ta’limga yangi talablar qo‘yilyapti, butun tizim yangilanmoqda. Bu haqda Prezident administratsiyasi ijro etuvchi apparati kommunikatsiyalar va axborot siyosati bo‘yicha shu’ba mudiri Saida Mirziyoyeva aytib o‘tdi. Foto: Telegram / Saida Mirziyoyeva "Xivada bo‘lib o‘tgan Abu Rayhon Beruniy nomidagi birinchi xalqaro kimyo olimpiadasi ishtirokchilari va g‘olib hamda sovrindorlarini tabriklayman. Olimpiadada uch qit’aning 16 davlatidan yosh olimlar ishtirok etdi", deb yozadi u. Qayd etilishicha, O‘zbekistonda bunday nufuzli xalqaro olimpiadalar bo‘lib o‘tishi bejiz emas. "Prezidentimiz sa’y-harakatlari bilan ilmga va ilm ahliga munosabat o‘zgardi, olimlarning qadri tiklana boshladi. Ta’limga yangi talablar qo‘yilyapti, butun tizim yangilanmoqda", deydi Saida Mirziyoyeva. Bildirilishicha, olimpiadada ishtirok etgan yoshlar barcha tengdoshlari uchun o‘rnak va namuna bo‘ladi.